### Beslutningstema

Det skal besluttes, om der skal meddeles dispensation til opførelse af en carport med beklædning i fibercement og eternittag på adressen [adresse], 6780 Skærbæk.

### Sagsfremstilling

Forvaltningen har modtaget ansøgning om opførelse af en garage på adressen Birkeallé 9, 6780 Skærbæk.
Garagen placeres som vist på vedlagte situationsplan og udføres med facader i antracitgrå fibercement. For at skabe sammenhæng til boligens tilbygning mod haven, oplægges taget med sort bølgeeternit som på tilbygningen.

Ejendommen er udpeget som bevaringsværdig med SAVE-værdien 4 (høj værdi) og er omfattet af lokalplan nr. 131-510 for bymidten syd, Skærbæk.
Lokalplanen er vedtaget i 2019 og har bl.a. til formål at sikre og bevare det ensartede præg af husrækken på nordsiden af [adresse].

Med lokalplanen har der været stort fokus på at sikre de få bevaringsværdige ejendomme, der findes i Skærbæk og ved bevarende og materialeregulerende bestemmelse højne kvaliteten i bebyggelsen og sikre, at den oprindelige arkitektur og udtryk bevares og styrkes.

Jf. lokalplanens § 7.11 skal garager og carporte udføres i tegl, træ eller som mørk stålkonstruktion. Ronni Nilsson skal være i tegl, beton, zink, tagpap, stål eller med klare/transparente plader. Farver på ydervægge og stolper skal være afstemt med hovedhuset.

Birkeallé er præget af de smukke, gamle murermestervillaer, som fremstår meget ensartede med røde teglfacade og tage. Udtrykket svækkes dog af den sekundære bebyggelse af forskellig karakter og materialer, og ønsket med lokalplan er, at dette over tid ændres, så det samlede billede fremstår mere harmonisk. Dette sikres bl.a. ved at fastlægge bestemmelser for materialer og farver.

Forvaltningen anbefaler på den baggrund, at materialebestemmelserne overholdes og at der meddeles afslag til anvendelsen af fibercement.
Da der inden for de seneste år lovligt er oplagt eternittag på husets tilbygning, kan eternittag på garagen accepteres for derved at opnå sammenhæng inden for ejendommen.

### Lovgrundlag

Planloven

### Fagchefen for Plan og Udvikling indstiller,

at der meddeles afslag til anvendelsen af fibercement på garagens sider. Dog kan eternittag accepteres.

### Beslutning

Indstillingen godkendt.